钦定古今图书集成/明伦汇编/闺媛典/第294卷 > 皇清二十七 > 李祖显妻孟氏
## 钦定古今图书集成/明伦汇编/闺媛典/第294卷 > 皇清二十七 > 李祖显妻孟氏

按《开封府志》：“孟氏，杞县李祖显妻。年少夫亡，投缳欲死，为家人解救，逾时方甦。时子志晟甫三龄，老姑在堂，翁骸未厝，共以大义责之，乃守节。遇乱，姑以女在汴，携孙以避，而汴围氏，计出之，偕逃于山阳，卒得保全。还乡理旧业，课志晟入庠，以寿终。”